**DEBETONIZACIJA**

- Nakon uklanjanja devastiranog objekta u vlasništvu Općine Novo Sarajevo na prostoru bivšeg Strelišta u Velešićima završeni su radovi i na vanjskom uređenju ovog lokaliteta koji je sastavni dio Sportsko – rekreativnog centra „Vinko Šamarlić“.

Navedeni radovi podrazumijevali su ugradnju oko 160 metara drenažnog sistema čime je izvršena sanacija klizišta i stabilizacija terena na prostoru bivšeg Strelišta.

Ovim radovima su pohvatane drenaže, urađeni novi nasipe, postavljeni gabioni da se zemlja ne bi dalje obrušavala, te se zaravnao teren. Ovim radovima stekli su se uslovi da se u ovom dijelu Sportsko - rekreativne zone Vinko Šamarlić mogu planirati neki objekti koje po planu već postoje na ovom terenu.

Pored navedenih radova, ove godine planirana je i sanacija većeg klizišta čija je procijenjena vrijednost oko od 800.000 KM.

Svi pomenuti radovi su osnovni preduslov da se na ovom lokalitetu, koji je predviđen da bude oaza mira, mjesto rekreacije i edukacije za sve generacije na površini od oko 5,5 ha, krene sa izgradnjom predviđenih sadržaja u cilju uspostave Sportsko – rekreativnog centra „Vinko Šamarlić“.

Predviđeno je da ovaj prostor sadržava sve elemente javnog gradskog parka s pratećim sadržajima i modernom komunalnom infrastrukturom, uređenim i obnovljenim pejzažom, opremljen novom pametnom rasvjetom, urbanom opremom, spravama za fitnes i dječiju igru.

Budući da se radi o zahtjevnom i velikom projektu, koji će se realizovati fazno duži vremenski period, Općina Novo Sarajevo je putem JP „ONSA“ obezbijedila sredstva za hortikulturno uređenje lokaliteta SRC „Vinko Šamarlić“, a kako bi građani mogli već koristiti ovaj prirodni ambijent za šetnju i odmor tokom vrućih ljetnih dana.

„Radnici Preduzeća ONSA svakodnevno rade na hortikulturnom uređenju SRC „Vinko Šamarlić“, a većinom su provedeni radovi na krčenju samoniklog rastinja i košenju trave što je i primarni cilj da se ovaj prostor dovede u upotrebno stanje. Na osnovu Sporazuma potpisanog sa Općinom Novo Sarajevo predviđeno je da se Sportsko – rekreativni centar potpuno stavi u funkciju za građane Novog Sarajeva, a posebno za građane okolnih naselja.

Kako bi se ovaj prostor zaštitio od daljih vandaliskih radnji i kako bi u ovom prirodnom okruženju posjetioci mogli adekvatno provoditi vrijeme i u večernjim satima, Općina je ove godine planirala sanaciju i rekonstrukciju javne rasvjete u Sportsko – rekreativnom centru Vinko Šamarlić.

* Pored navedenog, kao što smo ranije i govorili Općina je putem Civilne zaštite izvršila i rušenje pet dotrajalih zgrada, **a čišćenjem terena u okviru Kampusa Univerziteta u Sarajevu** započeo je i veliki projekat na uređenju i izgradnji zelenih i sportsko-rekreativnih površina na ovom lokalitetu.
* U prethodnom periodu **uklonjen je i devastirani objekat vrtića „Narcis“** u blizini Dječije kuće na Grbavici. Na osnovu Idejnog rješenja pribavljena je urbanistička saglasnost za izgradnju novog vrtića na istom mjestu sa vanjskim uređenjem.
* **U cilju debetonizacije izvršene su i sljedeće aktivnosti:**

Općina je izvršila nabavku i sadnju sadnica na više lokacija u Novom Sarajevu, a 64 sadnice i 35 komada ukrasnog grmlja posađeno je u ulicama:

1. Kolodvorska,

2. Envera Šehovića,

3. V transferzala i

4. Nedima Filipovića.

(B) Posađena su mlade sadnice u drvoredu, unutar zelenog pojasa, čime se nastoje sačuvati zelene površine uz najprometnije saobraćajnice.

(C) U okviru projekta “Ozelenjavanje javnih zelenih površina u Kantonu Sarajevo” prema smjernicama i planu Općine Novo Sarajevo izvedeni su radovi na sadnji novih stabala na sljedećim lokalitetima u ulicama:

1. Kemala Kapetanovića,

2. Hamdije Čemerlića,

3. Paromlinska i

4. Bulevaru Meše Selimovića

Ovdje se radi o stablima ruja, jasena, bagrema, lipe i drugih sadnica koje će od sada rasti na zelenim površinama u ovim ulicama.

(D) U 2024 godini je izdvojeno 10.000, 00 KM za nabavku sadnica odgovarajućih vrsta četinara i liščara,u zoni RP „Park šume Hum“, na području Općine Novo Sarajevo.

Cilj je pored biološke sanacije klizišta u pojedinim dijelovima područja „ Park šume Hum“, gdje se pored projekata sanacije poduzimaju i preventivne mjere na stabilizaciji terena loših geološko-morfoloških karakteristika.